**Daudzdzīvokļu dzīvojamo māju koplietošanas telpu pielāgošanas iespējas un vides pieejamības nodrošināšana:**

**1. Veikti grozījumi Dzīvokļa īpašuma likuma 17. panta 71 daļā:**

**(autostāvvietas)**

- Tiek noteikts, ka, lai pieņemtu lēmumu par ceļa zīmes izvietošanu, autostāvvietas izveidi personām ar invaliditāti, nepieciešams, lai "par" nobalso dzīvokļu īpašnieki, kuri pārstāv vairāk nekā pusi no visiem dzīvokļu īpašumiem.

**2. Veikti grozījumi Dzīvokļa īpašuma likuma 11. pantā:**

- Turpmāk dzīvokļa īpašniekam, lai nodrošinātu viņam vai viņa ģimenes loceklim mājokļa un vides pieejamību, ievērojot būvniecības prasības, kā arī iepriekš informējot dzīvokļu īpašnieku kopību (dzīvojamās mājas pārvaldnieku), ir tiesības:

1) uzstādīt pacēlāju dzīvojamās mājas kāpņu telpā;

2) izbūvēt uzbrauktuvi pie dzīvojamās mājas ieejas vai pie dzīvokļa īpašuma, ja tam ir atsevišķa ieeja;

3) veikt citāda veida dzīvojamās mājas kopīpašumā esošās daļas pielāgošanu, lai nodrošinātu sava mājokļa un vides pieejamību.

Ekonomikas ministrija “Plāns personu ar invaliditāti vienlīdzīgu iespēju veicināšanai 2021.-2023. gadam” ietvaros, sagatavoja informatīvus materiālus attiecībā uz vides pieejamību. Minētie materiāli publicēti arī atsevišķās tīmekļa vietnēs (piemēram, Ekonomikas ministrijas mājas lapā (<https://www.em.gov.lv/lv/vides-pieejamiba>).

**Dzīvojamā fonda attīstība vides pieejamības kontekstā (Plānotais)**

**Pasākums “Vides pieejamības uzlabošana daudzdzīvokļu ēkās, izbūvējot liftus”**

Pasākuma mērķis: veicināt vides pieejamību daudzdzīvokļu ēkās, izbūvējot liftus.

Plānots, ka atbalsta pasākuma ietvaros tiks veicināta personu ar invaliditāti tiesību uz patstāvīgu dzīvi īstenošana un līdzdalība sabiedriskajos procesos.

Liftu izbūve tiek plānota jau esošās daudzdzīvokļu dzīvojamās mājās.

Prioritāte ēkām, kurās deklarēta personas/personas ar kustību traucējumiem.

**Jau paveiktais (Plānotā pasākuma ietvaros):**

Grozījumi Dzīvokļa īpašuma likumā.

Dzīvokļa īpašuma likuma 16. panta otrā daļa papildināta ar 91 punktu:

- vienīgi dzīvokļu īpašnieku kopība ir tiesīga lemt par kopīpašumā esošo koplietošanas telpu platības izmaiņām. Lai pieņemtu šādu lēmumu, nepieciešama 50%+1 balss.